Maneres de sentase    Suel ser una moza de bon ver y que, por casualidaes que pasen o porquel mozu yá sabe de qué va, suel sentase dandol llombu al restul personal del bar.  De la quentren, toos quedamos mirando pa ella, unos disimulando, otros a les clares, y ella correspuéndenos a toos, ún per ún, pasu ente pasu, con una mirada personalizada pa caún, hmmm, como tranquilizándonos pa quesperemos quacaba llegar. Y va tres del mozu, quenfila paquella mesa del fondu, caminando sele, mui  selemente, moviendo daquella manera los cadriles y laniciu la espalda, y quedándose contigo, contigo y contigo, y tu nun yes a movete porque ties tantes coses que mirar- que vas y piérdeste entames a abrir aquella bocona y entama a descolingásete, seliquino, sin tu ser consciente, aquella llinguona de babayu que te pon cara de caniche cola llingua fuera-..., y desmenu, como davezu pasa, decáteste que ta mirando pa un almariu-de-guardar-les-peses que ta mentanes la barra, con aquella camisetuca-  quhasta tu te veríes ñegru pa poner- apiertándo-y los cuadriceps y los quinticeps, morenu de llámpara, que de la quella pasa mirándolu, llevanta los músculos del costazu, de los brazos y de les tetes metiendo, nun intre, el bandullu nun requexu del esternocleidomastoidéu, y daste cuenta que si tien que pone-y los cuernos al mozu nun va pone-ylos contigo sinón que va metese naquel almariu pa pone-ylos, y tu sigues faciendo como que llees el periódicu y cuando yá dexó atrás lalmariu ves que ta mirando a esi. Y  tu, coño, nun entiendes cómo esa moza pue mirar a esi, que viste de marca, gomina, viceroy, móvil nel cintu como Kirk Douglas cola cartuchera bien atada na pierna, winston na barra al delláu dun gintonic-en-vasu-de-sidra, entemedies de dos moces roxes, toos tan guapinos, moreninos y de camises roses ...  Cuando, finalmente, aporten a la mesuca de lo fonderol bar, siéntase él primero, mirándonos a toos como pa dicinos vais daos: ta comigo, quierme, somos inmensamente felices y a partir dagora vais  sufrir: mamones, ella tamién se sienta pero sólo-y queda la siella que la ubica satamente de llombu. Agora entenedemos toos la mirada que nos echól mozu... A los dos o tres segundos entamen a discutir..., o siguen, qué sé yo... Desmenu, paren de discutir y falar y sorbiaten la bebida a ratiquinos. Él llevántase y va al váter: la so siella descansa la probe, que taba entamando a pingar el sudu de per baxo del asientu porque... la verdá ye que ta un poco gordul rapaz; total, que lasientu vuelve a la so  poscición normal, dempués de contrayese. Ella aprovecha pa güeyanos a tolos que-y gustamos: ún, que va colar, y yo..., bono y aquél y aquél y... Y quédase contigo, evidentemente... Y daste cuenta que pa poder controlar a tolos mozos del bar tien que tar restorciéndose toa, cuando pa la mandrecha, cuando pa la manzorga; la siella tamién la probe, que yá tien les pates nespiral de tanto torcese pa un llau y pal otru. El mozu, que yá volvió, sigue ensin fala-y. Agora lleel MARCA, menos mal. Ella, con disimulu,  delles veces acuriosandol vestíu, delles otres lescote, tamién faciendo como que quier afayase bien na sufrida siella, quentama otra vuelta a sudar, écha-y una goyada a aquél, a aquél, a ti,... Que si pon bien el pelo y trespásate col güeyu drechu, que sil mozu echa un tragu y concéntrase otra vuelta nos millones que va costar tal o cual xugador y despéñate los pelos del espinazu col mesmu güeyu... Y tu, que ves quaquellos güeyonos picardiosos nun aparen de mirate, acabes rindiéndote a la evidencia de  que: a) tol bar, nel intre que te mira, desapaez; b) tu yes el mozu más guapu del bar; c) tais solos y ún escontra lotru, mirándovos; d) nengún de los dos pue falar, tenéis que decívoslo too cola mirada; e) tu, y sospeches quella tamién poles miraes, tas deseando vela desnuda; f) ella de xuru que quier desnudase contigo; g) pero, curiáu, que ta mirandol mozu; h) despiertes y ella escapa, escapa y escapa hasta aquella mesa na quhai un mozu sentáu nella; i) menos mal que despertasti y volvisti otra vez a la  realidá porque... k) nun llevabes condones que si non...